b'\n_START_ARTICLE_\nFlukonazol\n_START_SECTION_\nMehanizem delovanja\n_START_PARAGRAPH_\nFlukonazol je triazolsko protiglivi\xc4\x8dno zdravilo, katerega poglaviten na\xc4\x8din delovanja je zaviranje demetilacije 14-alfa-lanosterola, ki poteka s posredovanjem citokroma P450. Pri glivicah je to nujna stopnja pri biosintezi ergosterola. Posledi\xc4\x8dno se v celi\xc4\x8dni membrani glivice namesto ergosterola kopi\xc4\x8dijo 14-alfa-metil-steroli, kar je odgovorno za protiglivi\xc4\x8dno delovanje flukonazola. Flukonazol bolj selektivno deluje na encime citokroma P450 v glivicah kot na encimske sisteme citokroma P450 pri razli\xc4\x8dnih sesalskih encimskih sistemih.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nNe\xc5\xbeeleni u\xc4\x8dinki so na splo\xc5\xa1no blagi in zajemajo slabost, glavobol, bole\xc4\x8dine v trebuhu. Vendar pa so se v posameznih primerih pojavile deskvamacijske ko\xc5\xbene lehe, vklju\xc4\x8dno s Steven-Johnsonovim sindromom, zlasti pri bolnikih z aidsom, ki so prejemali so\xc4\x8dasno ve\xc4\x8d zdravil. Steven-Johnsonov sindrom prestavlja resen, pogostoma tudi smrten zaplet.'